Üldkohtu (kolmas koda) 19. septembri 2012. aasta otsus – Fraas vs. Siseturu Ühtlustamise Amet (Musta, halli, beeži ja tumepunast värvi ruudumuster)
(kohtuasi T‑329/10)
Ühenduse kaubamärk – Musta, halli, beeži ja tumepunast värvi ruudumustrist koosneva ühenduse kujutismärgi registreerimistaotlus – Absoluutne keeldumispõhjus – Eristusvõime puudumine – Määruse (EÜ) nr 207/2009 artikli 7 lõike 1 punkt b, artikkel 75 ja artikli 76 lõige 1
1.                     Ühenduse kaubamärk – Menetlusnormid – Otsuste põhjendav osa – Määruse nr 207/2009 artikli 75 esimene lause – ELTL artikliga 296 identne kohaldamisala (ELTL artikkel 296; nõukogu määrus nr 207/2009, artikli 75 esimene lause) (vt punkt 18)
2.                     Ühenduse kaubamärk – Menetlusnormid – Otsuste põhjendav osa (Nõukogu määrus nr 207/2009, artikkel 75) (vt punktid 19–21)
3.                     Ühenduse kaubamärk – Menetlusnormid – Faktide kontrollimine omal algatusel – Ulatus – Üldteada faktide paikapidavuse tõendamise kohustus – Puudumine (Nõukogu määrus nr 207/2009, artikli 76 lõige 1) (vt punktid 31 ja 32)
4.                     Ühenduse kaubamärk – Ühenduse kaubamärgi mõiste ja ühenduse kaubamärgi omanikuks saamine – Absoluutsed keeldumispõhjused – Kaubamärk, millel puudub eristusvõime – Musta, halli, beeži ja tumepunast värvi ruudumustrist koosnev ühenduse kujutismärk (Nõukogu määrus nr 207/2009, artikli 7 lõike 1 punkt b) (vt punktid 50–82)
Ese
Tühistamishagi Siseturu Ühtlustamise Ameti (kaubamärgid ja tööstusdisainilahendused) neljanda apellatsioonikoja 7. juuni 2010. aasta otsuse (kohtuasi R 191/2010‑4) peale, mis käsitleb musta, halli, beeži ja tumepunast värvi ruudumustrist koosneva kujutismärgi registreerimistaotlust.
Resolutsioon
1.
Jätta hagi rahuldamata.
2.
Mõista kohtukulud välja V. Fraas GmbH‑lt.